Nightfall in Middle-Earth

***Nightfall in Middle-Earth*** é o oitavo álbum oficial do grupo alemán Blind Guardian. Editado e publicado en 1998, consta de 22 temas que versan sobor da obra póstuma de Tolkien *O Silmarillion*. Así, o tema central da mesma é a *caída da noite na Terra Media*, que constitúe non só unha metáfora coma a fin dun tempo de beatitude e paz na Terra Media Tolkeniana, senón que é o núcleo central da propia historia: os *Silmarils* son xoias creadas a partir das árbores que iluminanran nun tempo a Terra Media; cando estas foron destruídas, os derradeiros vestixios desa luz son os que están atrapados nesas xoias creadas por Fëanor, o que as converte en obxectivo de Melkor.

No disco, Blind Guardian utiliza todo un arsenal de liñas melódicas, acompañamentos e coros, para recrear dalgunha maneira as liñas mestras do libro. Así, a cancións *espídicas* tal como a *Maldición de Mandos* (*The Curse of Fëanor*: A maldición de Feanor; Mandos maldí a Fëanor e a súa familia por atacar e asasinar os seus propios parentes para saír en persecución de Melkor) ou *A Canción da Pena* (*The Sorrow Song*) atopan o seu contrapunto en cancións de liñas moito máis lentas (*Noldor*, *The Eldar*). Para maior efecticismo, entre as cancións intercalan pequenas pasaxes instrumentais, breves composicións ou simplemente algún texto dalgún personaxe.

En canto ás temáticas do disco, case que exclusivamente se cingue á maldición e a impotencia ante a mesma, que antes ou despois deriva en resignación (*The Eldar*).

Cabe subliñar tamén que o álbum non segue necesariamente a mesma orde cronolóxica có libro.

## Detalles 
* **Producido** por Blind Guardian.
* **Mesturado** por Flemming Rasmussen nos Sweet Silence Studios, Copenhagen (Danmark).
* **Mesturado dos interludios** por Charlie Bauerfeind nos Sweet Silence Studios.
* **Estudios de Gravación**: Twilight Hall Studios, Krefeld / Karo Studios, Brackel / Sweet Silence Studios, Copenhagen entre setembro de 1997 e marzal de 1998, salvo o piano, gravado nos Vox Studios, HH en xaneiro de 1998, e as narracións, gravadas nos Air edel- Studios, Londres.
* **Pinturas de Portada e da historia**: Andreas Marschall.
* **Fotografías** de Thorsten Eichhorst.

## Partícipes 
* **Compañía do coro**: Billy King, Rolf Köhler, Thomas Hackmann e Olaf Senkbeil.
* **Músicos convidados**: Oliver Holzwarth (baixo e baixo sen trastes), Mathias Wiesner (teclados e efectos orquestrais), Michael Schüren (piano de cola), Max Zelzner (frauta e *frautín*)
* **Narradores**: Norman Eshley e Douglas Fielding.

## Contido 
* **01:** 1:50 : War of Wrath
* **02:** 4:24 : Into the Storm
* **03:** 0:28 : Lammoth
* **04:** 5:34 : Nightfall
* **05:** 0:32 : The Minstrel
* **06:** 5:41 : The Curse of Fëanor
* **07:** 0:26 : Captured
* **08:** 5:23 : Blood Tears
* **09:** 5:07 : Mirror Mirror
* **10:** 0:24 : Face the Truth
* **11:** 6:51 : Noldor (Dead Winter Reigns)
* **12:** 0:44 : Battle of Sudden Flame
* **13:** 4:53 : Time Stands Still (at the Iron Hill)
* **14:** 0:23 : The Dark Elf
* **15:** 6:18 : Thorn
* **16:** 3:39 : The Eldar
* **17:** 0:33 : Nom the Wise
* **18:** 4:25 : When Sorrow Sang
* **19:** 0:44 : Out on the Water
* **20:** 0:21 : The Steadfast 
* **21:** 6:01 : A Dark Passage
* **22:** 0:48 : Final Chapter (Thus Ends...)

## Véxase tamén 
### Ligazóns externas 
* Sitio Web Oficial de Blind Guardian